LidanRubinov/Halacha-QA huggingface dataset:
שאלה: שם לתינוק חדש: הרב, נולד לנו ברוך השם בן, והתחלנו עם בורסה של השמות. אנחנו מחפשים שם מיוחד, שיש לו קשר לקדושה ולציונות א"י. חשבנו על כמה שמות אבל לא מצאנו משהו נוגע מספיק. החלטנו לשאול את כבוד הרב, לעצה עבורנו. - אנחנו
תשובה: מזל טוב לרגל הלידה. אין מתאים מהשם אביתר, על שמו של הקדוש שדמו נשפך היום כמים על אדמת ארץ ישראל, בידי הפראים הערבים. במקום העליון שמקדשי השם עומדים אין בריה יכולה לעמוד, וזכות זו תעמוד לבנכם בע"ה לסיעתא דשמיא ואריכות ימים.
שאלה: נוסח אשכנזי או ספרדי: רציתי לקנות לי סידור ואז הבנתי שאני לא יודעת איזה נוסח אני אמורה לקנות. המשפחה של אבא שלי באה מבלרוס ורומניה, כלומר אשכנז ומשפחת אימי באה מאלג יריה ומרוקו, כלומר ספרדים. אני חצי אשכנזייה וחצי מזרחית. איזה סידור אני צריכה לקנות נוסח אשכנזי או ספרדי?
תשובה: לשואלת בד"כ העדה נקבעת ע"פ האב. אמנם אם התפללת עד עכשיו בנוסח אחר, כך ששינוי נוסח יבלבל אותך, את יכולה להשאר בנוסח שאת רגילה בו. אפי קיציס
שאלה: שבת: ערב טוב, רציתי לשאול האם מותר לי לעבור מעיין "שיחת הכשרה"(רק בדיבור, שנותנים בה כלים להדרכה וכדומה) להדרכה בשבת? והאם אסור או מותר לעשות ישיבות צוות בשבת?
תשובה: גם זה וגם זה מותר, אך יש להקפיד שלא לתכנן פעילויות שאינן מותרות בשבת, לפי הכלל ההלכתי, שכל דבר שאסור לעשותו בשבת, אסור לדבר עליו בשבת כחלק מתכנון.
שאלה: 2 שאלות: 1.למה אסור יותר להתחתן עם כמה נשים? 2.בפרשת "וישלח" מסופר ששמעון ולוי רצחו את שכם ואת כול בני עירו רק מכוון שהוא טימא את אחותם, אני מבין שזה דבר רע שהוא טימא את אחותם אבל העונש לא בפרופורציה למעשה, איך ק לא התערב?
תשובה: לשואל לפני כאלף שנה גזרו רבני אירופה חרם שאוסר לשאת אשה שניה, בין השאר בשביל להשוות את מעמדה של האשה לאיש. אמנם החרם לא התקבל בכל המקומות, אבל משהוקמה המדינה, החליטה הרבנות להפוך זאת לדין מחייב על כל העדות. השאלה ששאלת על שמעון ולוי היא אכן טובה ורבים עסקו בה. שיטת הרמב"ם היא שכל בני שכם התחייבו מיתה, כיון שאיפשרו לאנס וחוטף לחיות ביניהם ולא הענישו אותו. לשיטתו יש חיוב מוסרי אנושי על כל אדם, יהודי או גוי, לדון את הפושעים, ואם החברה אינה מבצעת זאת ונותנת לרשע לאנוס באלימות, החברה כולה אשמה. רמב"ן חולק וסובר שבני יעקב לא נהגו כדין. אמנם הם עשו זאת מתוך כעסם, אבל עדיין טעו, ולכן יעקב כועס עליהם. אחרים מסבירים שהם אכן לא התכוונו להרוג את כולם אלא רק את מי שחטא להם, את המלך עצמו, אבל ברור שכולם היו מתנגדים ולא מאפשרים להם להציל את אחותם, ולכן היה מותר להם כהגנה עצמית מתוך נסיון לחלץ את אחותם האהובה להרוג את כל מי שעומד בדרכם אפי קיציס
שאלה: חילונייה לידיד טוב וחשוב לי מאוד: אוקיי אז הוא התחיל לצאת עם מישהי חילונית מהבסיס שלו מהצבא,אנחנו רק ידדים כעת ועכשיו לפחות! כך שאי ןשום רגש לו ולי אחד כלפי השני וזה לזו. אבל מרפיע לי בתור ידדי שהוא יוצא עם מישהי חילונייה מהצבא מהבסיס שלו,במיוחד לאור העובדה שבעבר כבר יצאה עם חילוניות ובעקבות המכינה החליט לקחת לעצמו על עצמו שינוי. מה ניתן לעשות? הםא לדב ראיתו עך כך? האין זה נשמע כמו חטטנות? לא עדיף איפוא,שאפנה לרבניו לרבים מהמכינה שלו?? מראש
תשובה: ב"ה, תניחי לו הוא ילד גדול ומקבל את החלטותיו בעצמו, לך זה מוזר וכואב אבל זה לא אמור להיות העיסוק שלך. יש לאנשים תנודות בחיים, ובכלל מה שאת רואה זה רק הרובד הגלוי ויש עוד רבדים שגורמים להחלטות להתקבל. אל תתעסקי עם זה, תמשיכי בחיים שלך. בהצלחה. דני ארגמן
שאלה: מעשרות על החזרי נסיעות: בשירות הלאומי אני מקבלת החזרי נסיעות כלליים, לפעמים אני משתמשת בזה ונוסעת בת ולעיתים אני נוסעת בהסעה וכד בלי צורך לשלם. השאלה היא אם צריך לחשב בדיוק מתי נסעתי וכמה כסף הוצאתי על נסיעות ואת שאר ההחזר לעשר?
תשובה: לשואלת המצווה היא מצוות צדקה. נהגו לתת מעשר ממה שמרויחים. מי שנוהג לתת מעשר כספים נותן מכסף שהוא מרויח ולא מהחזרי הוצאות למיניהם, גם אם לא השתמשת בהם. וראי עוד מה שכתבתי אפי קיציס
שאלה: מה המשמעות של האותיות האלה: קישור: יש אותיות פ ולפעמים ש מה זה אומר?
תשובה: לשואל בספר תורה המלים והמשפטים, הפסוקים, כתובים ברצף. יש רווח בין מלה למלה, אבל בין משפט למשפט לא. יש רווח בין פיסקאות.הרווח יכול להיות משני סוגים.: לפעמים מסתיימת פיסקה באמצע השורה, ועד סוף השורה לא כתוב כלום. פיסקה כזאת נקראת "פרשה פתוחה" והיא מסומנת באות "פ". לפעמים מסתיימת פיסקה ברווח של כמה אותיות, ואח"כ מתחילה הפיסקה הבאה באותה שורה. פיסקה כזאת נקראת "פרשה סתומה", כיון שהרווח סתום מכל צדדיו, ומסומנת באות "ס". למשל כאן תוכל לראות צילום של ספר תורה. כאן תוכל לראות את 2 סוגי הרווחים, הפתוח והסגור. אפי קיציס
שאלה: תפילין, שלמה המלך: איפה כתוב בתנ"ך שצריך להניח תפילין ואיפה כתוב בתנ"ך על קבר שלמה המלך
תשובה: וברכת ד  התורה אומרת: וקשרתם לאות על ידך והיו לטוטפות בין עינך. זו מצוות תפילין על היד והראש. נאמר (מלכים א, יא, מג) שהוא נקבר בעיר דוד עם אבותיו. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שם לתינוק על שם אדם חי: עמיתה לעבודה פנתה אלי בשאלה (כי אני הבחור הדתי בעבודה) סביב בחירת שם לבן שלהם שבעזרת השם יוולד בשבועיים הקרובים. לאחרונה נודע להם שסבא של בעלה במצב בריאותי קשה והרופאים לא אופטימים לגבי טווח הזמן שנשאר לו לחיות. השאלה שלהם היא האם מותר נהוג לתת לבנם את שמו בעודו בחיים? (הם אשכנזים במוצאם). נתן
תשובה: עדות אשכנז לא נהגו כך, אך אם הדבר יכבד את הסב הגוסס ואת אביו של הבעל ויתן כוחות להמשכיות החיים ושמחתם, יש בזה צד מצוה אם השם ראוי בעיני ההורים
שאלה: כיתוב על כיפה: לרב, ברצוני לתרום כ40 כיפות לכולל לעילוי נשמתו של אחי וחשבתי לעשות עליהן כיתוב משי כדלקמן: "לזכרו של אהובנו אייזנברג אילן. האם יש בכך משום בעיה כלשהי, הלכתית, מידות, מנהג הכלל. אודה על תשובתך. ב עופר
תשובה: וברכת ד  אין איסור לעשות כיתוב. יש כאן שאלה האם אדם ירצה שיהיה כיתוב על כיפתו, אבל אם יש אנשים שיסכימו וירצו זאת אין כאן בעיה הלכתית או משום המנהג. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כשרות: רציתי לשאול מה דין תבנית של תנור שטפטף עליה דם של כבד עוף בזמן צליה בתנור כמובן שהכבדים ניצלו בתנור והתבנית הייתה בתחתית התלכלכה. האם היא טרפה? האם אפשר להכשירה אם כן?
תשובה: וברכת ד  התבנית יכולה לשמש רק לדם כבד, אבל לא לבשול או אפיה רגילים. אין אפשרות להכשיר תבניות אלומיניום. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: השוואה מייאשת: קודם כל על נתינת האפשרות לקבלת תשובות! שאלה די דחופה. כיצד מתמודדים עם השוואות בצוות הדרכה? חברה שלי מדריכה יחד עם מדריכה נוספת בצוות. המדריכה הנוספת בצוות עסוקה כל כולה בסניף, בשבט וכו. זהו מרכז חייה והיא משקיעה שעות רבות למען מטרות אלו. לעומת זאת חברה שלי משקיעה רבות אך יותר בפרופורציה. היא מרגישה כל הזמן שהיא לא עושה מספיק כי היא משווה את ההספק שלה למדריכה האחרת. חשוב להדגיש שהחברה כן עושה מאמצים ומשקיעה אך משום שישנם דברים נוספים שעליה להתעסק בהם היא אינה יכולה לתת כ"כ הרבה מזמנה כמו המדריכה האחרת וזה גורם לתחושת אי נוחות בתוכה. איך אפשר להתמודד?
תשובה: לא רק שלא צריך להשוות. אם נעמיק בדבר, נראה שאי אפשר להשוות. כל אדם שונה, תנאיו שונים, מצבו שונה, כל השוואה רק עושה עוול עם צד מסוים בכך שהיא מעלימה צדדים אחרים. ברוב המקרים, כמו כאן, משווים רק את התוצאה, בוודאי עושים עוול נורא. אמחיש זאת בדוגמה פשוטה: שני אנשים נותנים תרומה. הראשון נותן 1000 שקל והשני נותן 100 שקל. במבחן התוצאה ברור שהראשון נדבן הרבה יותר גדול. אבל אם נדע שלראשון יש הכנסה של חמישים אלף שקל בחודש, ולשני יש הכנסה של אלף שקל בחודש - ההערכה שלנו תתהפך: השני הרבה יותר נדבן מהראשון. כך גם כאן: אם כבר משוים צריך לראות מה היכולות של כל אחת מהמדריכות, מה הפנאי של כל אחת? מה החובות הנוספים (משפחה, לימודים.) של כל אחת? ואולי הראשונה משקיעה בסניף מפני שהיא מקובלת ונעים לה להיות שם והשניה פחות מקובלת ולכן כל שעה שהיא נמצאת היא מקריבה הרבה יותר? אינני בא לשפוט חלילה, אני בא רק לבטל השוואה שנשענת על מבחן התוצאה בלבד ולומר שחייבים להביא בחשבון את כל התנאים: את היכולת והאמצעים של כל אחת, את ההשקעה, את הסיפוק וההנאה. עתה מובן שאין לנו כל אפשרות להקיף באמת את כל התנאים   אין לנו כל דרך לקיים השוואה אמיתית. מעתה כל אחד יתבונן בעצמו, ישתדל להגיע אל הטוב ביותר שהוא מסוגל, וישמח בחלקו.
שאלה: טבילת כלים: קנינו מכונת פסטה ובדף המצורף כתוב שאין להרטיב כלל את המכונה - לא לפני שימוש ראשוני ולא בין שימוש לשימוש. האם המכונה חייבת טבילה? כמובן שרק עיבוד הפסטה נעשה במכונה ולא הבישול. מראש
תשובה: בס ד בתשובות אגרות משה (יו"ד א, נז) כתב, שיטביל את כל הכלי חוץ מהחלק החשמלי העלול להתקלקל, שאותו ישאיר מחוץ למים. והטעם לכך הוא, שהחלק החשמלי אינו נחשב לכלי, והוא עצמו פטור מהטבילה, ולכן אפשר להשאירו מחוץ למים. אולם יש מחמירים הסוברים שגם את החלק החשמלי צריך להטביל במים, ולדעתם אפשר לעטוף את החלק החשמלי בבד לח, שמצד אחד ימנע מהמים לחדור לתוך הכלי, ומצד שני על ידי לחותו יצור חיבור בין מי המקווה לכלי (חלקת יעקב ב, סא. מנחת יצחק ב, עב). למעשה: שאלה זו נתונה במחלוקת גדולה בין רבני דורנו. השאלה תלוי בדיון האם טבילה זו היא מדאורייתא או מדרבנן (רקע לשאלה ראו אם היא מדרבנן יש סברא לומר שלא גזרו על כך. אם היא מדאורייתא אין אנו אומרים סברות מעין אלה, ואז אין ברירה אלא לטבול ולייבש מיד עם פן - הדבר לא מזיק לכלים. הרב אביע ד סנדרס
שאלה: ליווי לחופה: אני מתחתן בעז"ה בעוד 3 חודשים. ההורים של ארוסתי גרושים, רציתי לדעת אם הם יכולים ללוות אותה לחופה? שנינו מאוד רוצים להיכנס בליווי ההורים אך לא רוצים לעשות משהו שיביא מזל רע. ארוסתי לא מוכנה גם להיכנס לבד מה שאומר שאני יכנס איתה וזה קצת יוריד מההתרגשות שהכלה צועדת אליך. אשמח לתשובה מה לעשות.
תשובה: אם הדבר חשוב כל כך לכולם אז אין בעיה לעשות זאת כך. לאופן שבו הולכים לחופה אין משמעות רבה.
שאלה: גירושין: היחסים ביני לבין אשתי לא טובים, יתכן מאוד שעוד כמה שנים חלילה נגיע למצב של גירושין, כאשר אדם יודע שבעוד כמה שנים הוא ימצא את עצמו בצרה, והוא מתכונן כבר מעכשו לצרה-יהיה לו הרבה יותר קל, בעקבות זאת רציתי לשאול- א) מהם הבעיות של אדם גרוש? ב) בפרט בתחום החברתי- האם אדם גרוש מרגיש בודד חברתית, או לא? ג) מה המעמד של אדם גרוש? תחושתי היא שבציבור שומרי המצוות המעמד שלו נחות, כיון שמתיחסים לגירושין בהיבט שלילי. ד) האם על אף הכול יש גם יתרונות לאדם גרוש? למשל- בכך שאין אדם שיאמר לו מה לעשות.
תשובה: השאלה שאתה דן בה מורכבת הרבה יותר מידי מכדי לענות לה תשובות קצרות באופי התשובות שניתנות באתר הזה. מעבר לכך, החיים בצל הגירושין לעתים מונעים את יכולת ההתמודדות והמניעה מראש של הגירושין, ולכן נראה לי כי בשלב הזה של הנישואין הטוב ביותר הוא כי תשקיע את מאמציך בהמתקת הקשרים ביניכם ובשיפורם. אפשר שתגיעו למקומות טובים בהרבה. השאלות שאתה שואל הן שאלות שלא ניתן לענות עליהן בצורה כללית. התשובות שונות מקצה עד קצה: יש גרושים שמאושרים, כי הם נעשו בני חורין  יש גרושים שכואבים ודואבים כי הם בודדים ומנותקים  יש גרושים שדווקא הגירושין איפשרו להם להעצים את הקשרים החברתיים שלהם  יש גרושים שהחברה מתייחסת אליהם כמו אל בעלי מחלה מידבקת, והם סובלים מאוד. למעשה הדבר נכון כתמונת ראי לנישואין   יש מאושרים בנישואיהם. יש כואבים בנישואיהם. נראה לי כי מה שנכון לגבי נישואין נכון גם לגבי גירושין. הדבר תלוי בעיקר בהכרעה שלך. אתה יכול להשקיע בחיי הנישואין ולעשות אותם טובים יותר  מסתמא אפשר להשקיע בחיי הגירושין ולעשות אותם טובים יותר. כיוון שזה כך, נראה לי, כאמור, כי יהיה נכון יותר מצדך לחזר מחדש אחרי אשתך ולהפעים אותה לחיזור הדדי אחריך. נראה כי תהיו מאושרים יותר כך. ובהצלחה
שאלה: מהי פילגש: לכבוד הרב, א. מהי פילגש? ראיתי שכתוב שמקור המילה ביוונית, האם ייתכן שמקור יווני מופיע בתנ"ך? ב. האם מדובר על אישה שהיו לוקחים בנוסף לאישה רגילה? האם זו אישה שהיו חיים איתה חיי אישות בלי כתובה? מה ההבדל בין זה לבין סתם לחיות חיי אישות עם בחורה בלי נישואים? ג. אולי אפשר לדון לכף זכות אנשים שמקיימים חיי אישות מחוץ לנישואין לאור הנושא של פילגש במקורות ח?? (אם מפריע הנושא של ממזרות, אם תוכל לענות רק בקשר לגברים) ו ה יאריך ימיך בטוב ובנעימים
תשובה: א.זו מילה עברית. יש מילים לועזיות גם בתנ"ך כגון יגר סהדותא ב.חיי אישות קבועים, ללא כתובה, לפעמים בנוסף לאשה הרגילה ג.אסור בימינו לאדם לחיות עם אשה ללא כתובה. אנו צריכים לחנך ולשאוף לקדושה ולא לעסוק בהיתר איסורים. דעת הרמב"ם שפילגש מותרת רק למלך, ודעת רמב"ן שמותרת גם להדיוט, אלא שאף הרמב"ן הכריע שיש להמנע ממנהג זה מצד הפריצות שיביא בכנפיו.
שאלה: ערווה: מותר לגבר לראות גבר ערום? כולל התכנים שבאינטרנט?
תשובה: צניעות אינה רק בין גברים לנשים אלא גם בין גברים לגברים, בנוסף ישנם אתרים אסורים לחלוטין ללא קשר לזהות מי שמופיע בהם. על כן ודאי שלא. הרב אביע"ד סנדרס
שאלה: שינוי שם: אני מתקרבת לסיום תהליך הגיור שלי ועולה כרגע שאלת שינוי השם. למרות שאיני אוהבת את השם שלי מאוד קשה לי לשנות אותו כי זהו השם שהורי נתנו לי ויש בעיניהם משמעות מסויימת שבגללה הם קראו לי ככה. אני מרגישה שבזה שאני הולכת לשנות את שמי אני בעצם לט מכבדת את ההחלטה שלהם ובאיזה שהוא מקום עוברת על מצוות כיבוד אב ואם. הייתי רוצה לדעת אם אני באמת מחויבת לשנות את שמי בסיום התהליך ומהי החשיבות של שינוי השם? וגם הייתי רוצה לדעת איך אני יכולה לדעת איזה שם באמת מתאים לי ואיזה שם הוא שם טוב? הרי יש כל כך הרבה שמות.
תשובה: ראשית, ברוכה הבאה. שמו של אדם הוא אכן חלק מזהותו. הרעיון הכללי בשינוי השם בשעת הגיור הוא לבטא את העובדה שאת הופכת להיות אדם חדש. במקביל, את חשה את הקשר המבורך שבין הורים לילדים ולא רוצה לנתק אותו. הדבר הנכון ביותר לעשות במצבים אלה הוא לבחון את האפשרות לעשות משהו שיבטא את שני הדברים ביחד. כגון, אם שמך "קרולין" אז בגיור להחליף ל"קרן" או משהו מעין זה, ואז את ממשיכה את הקשר עם ההורים שלך ועם השם שהם נתנו לך, ובד בבד מחליפה את השם לשם עברי. זו דוגמה אחת בלבד (אין לי מושג מה שמך), וזה הרעיון. זה גם יענה לך על השאלה איזה שם "טוב" לך ולאיזה כיוון כדאי ללכת. האם התשובה הזו יכולה להנחות אותך?
שאלה: להתפלח להופעה: האם מותר להתפלח להופעה? או שזה נחשב גזל?
תשובה: ודאי שזה נחשב גזל הרב אביע"ד סנדרס
שאלה: שידוך לאח שלי: שמי גלית ואני פונה אליכם בשם אח שלי. יש לי אח כבן 40 חוזר בתשובה איש מקסים ומדהים שהחיים לא כך כך האירו לו.הוא הלום קרב במצב לא כך כך קשה בעקבות מצבו הוא החל לשתות אלכוהול במשך שנים. כיום מצבו הרבה יותר טוב הוא לומד תורה הוא לא עובד. הוא איש מקסים,חכם,נדיב יפה עם נשמה טובה. ברצוני למצא לו שידוך מישהי שתתאים לו ואני מבטיחה שהיא תהיה הכי מאושרת בעולם. אני פונה בשמו כי דיי ביישן וקצת חסר ביטחון. אשמח אם תוכלו לעזור לי ולחזור אלי עם תשובה. גלית
תשובה: יישר כח לך שאת דואגת ומסייעת לאחיך. אין גמ"ח גדולה מלמצוא לאדם את בת זוגתו. לי כרגע אין את הכלים לסייע. אולם אולי מישהו מהקוראים של השאלה יוכל לסייע לך? אביאל
שאלה: לימוד תורה בקול: בדף היומי של אתמול (נג) וגם של היום (נד) מוזכר הענין של חשיבות לימוד תורה בקול. אף מסופר על תלמידו של ר אליעזר ששכח תלמודו כיוון שלמד בשקט, ואחר התחייב בנפשו בעקבות כך. האם העניין באמת כה חמור, וכך אכן נפסק להלכה? מה אם יותר נוח ומובן לי ללמוד ללא הגיית המילים? ויום טוב!
תשובה: לך. הוצאת המילים מהפה בזמן לימוד התורה איננה בגדר "הלכה". כלומר: מי שלומד תורה מבלי להוציא את המילים מפיו בקול, יוצא ידי חובת לימוד תורה. הדבר נכתב בגמרא כעצה טובה העוזרת לזכור את הנלמד, "לקנות" את הנלמד, שלא ישכח במהרה.
שאלה: גיור וטבילה: שמי אינס עברתי תהליך גיור. מאוד שמחה למדתי הרבה דברים שלא ידעתי. אני הולכת בקרוב למקווה ורציתי לדעת עם אני יכולה לעשות טבילה עם בניית ציפורניים
תשובה: בס ד יש כאלו שאומרים שמותר ובלבד שלא לטבול בזמן שכבר נוצר הפרש בין שכבת הציפורן הבנויה על הציפורן הישנה, לבשר האצבע בגין גידול הציפורן הטבעית. כי אז הדבר נחשב למיעוטו המקפיד והוא חוצץ. אולם הבעיה היא בגלל ציפורניים גדולות מעבר לבשר, כי הנשים נהגו לגזוז ציפורניים לפני הטבילה, וזהו מנהג טוב, ואין להקל ראש בשמירת מנהגים כאלה. נראה לי שבמיוחד בטבילת גיור ראוי להחמיר הרב אביע ד סנדרס
שאלה: חברה בגיל 16: אהלן! אני מדריך בתנועת נוער, בן 16. לאחרונה עלה לי דבר מסוים לחיים. חברה בגיל צעיר (16). בוודאי שבדקתי מיד וחקרתי את כל הקרובים ואת כל הסובבים שלי האם הייתה להם חברה ו או מה הם חושבים על זה - לצערי לרובם לא הייתה עם זה בעיה. איני מוצא תשובה לשאלה האישית שלי בתשובות אחרות באתר שלכם או באתרים אחרים מכיוון שהם פשוט מופנות לקשרים חסרי משמעות שהתחילו ללא סיבה או בשל היות הילדים שהתחילו קשר צעירים מידי שלא מבינים את החומרה שבדבר כאשר זה חסר מטרה. הסיפור שלי מתחיל ככה: הצוות בסניף שלנו בקושי יוזם דברים ויש לנו מעט מאד אנשים שיוזמים דברים לסניף עצמו - בכללי כולם עם הראש בקבוצה ותו לא. ופתאום היא צצה, ומראה שאכפת לה מהסניף. גם לאחרונה הרגשתי (נפשית) ממש רע וכנראה ראו את זה והיא היחידה ששאלה אותי מה העניין. בכללי יש לי הרגשה שזה "עלול" להתפתח לקשר. הדבר עובד כך: 1. ברור לי נחרצות שבשום פנים ואופן בארץ ובעולם אני לא עובר על איסור נגיעה. 2. ברור לי לגמרי שלא הולך להיות בילויים איתה. 3. ברור לי לגמרי שהשיחות דיבורים סמול טוקים למיניהם איתה יהיו אך ורק על דברים ענייניים (כמו שהיה עד עכשיו) הבעיה שלי היא כזו: איני מבין מה הבעיה בקשר עם בת אם יש לו מטרה ברורה וטובה שמוגדרת בין שני הצדדים (לאו דווקא חתונה). הבהרות: 1. אל תענו לי שהתשובה בגוף השאלה אחרת מזמן הייתי פותר את הבעיה. 2. אין שום סיכוי בארץ הקדושה הזו שאני הולך להיות חברה ללא מטרה. ויום טוב!
תשובה: אני שמח שנקודת המוצא שלך היא שכדי שתהיה לך חברה צריך שתהיה לך מטרה. המשיכה בין גבר לאישה שמרגישים בגילאי ההתבגרות היא בדרך כלל חזקה מאוד, ויש לה נטייה לשבש את החשיבה הרציונלית. אצלך זה לא קורה, וזה טוב מאוד. מדבריך לא הצלחתי להבין האם הכוונה שלך היא ליצור עם אותה בחורה קשר זוגי, או שהתכוונת לשמירה על קשרי ידידות ענייניים בלבד. אם הכוונה היא באפשרות השניה, הדברים שבהמשך לא רלוונטיים אליך. קשר ידידותי בין גבר לאישה מותר, בתנאי שמתקיימים התנאים שכתבת: החשוב ביניהם הוא שהשיחות לא הופכות לשחנ"שים. הנושאים הם ענייניים בלבד, ולא יוצאים לבלות. כמובן שבנוסף לכך שומרים על כל גדרי ההלכה, ובראשם הלכות ייחוד ואיסור הרחקה מנשים (כמו נגיעה וכד ). אם הכוונה היא ליצור איתה קשר זוגי ברמה כזו או אחרת, אז יש לדעת שהבעיה בחברות בגיל 16, היא העובדה שיש פער עצום בין ההתחברות הנפשית שאתם יכולים להגיע אליה, לעומת היכולת לממש את המשיכה המינית שנוצרת בגלל ההתחברות הזו. בני זוג בגילאים מאוחרים יכולים להתחתן ברגע שרק יחליטו על כך, ואין להם הגבלות כמו לימודי התיכון, הישיבה, הצבא ובכלל, הבנייה האישית שלהם בפני עצמם. בני זוג כאלה יכולים לממש פיזית את המשיכה ביניהם ברגע שרק יחליטו על כך. אצלך הדבר שונה, היות וכאמור, יש עוד דברים חשובים בחיים שלך שאתה צריך לעשות לפני שתהיה פנוי להקים בית בישראל. המשיכה הפיזית עצמה אינה שונה כל כך בשני המקרים שתיארתי. זה לא שבגיל מאוחר המשיכה הזאת היא ר ובגיל 16 או אפילו 18 היא לא ר. השאלה שאתה צריך לשאול את עצמך היא, כמה זמן יהיה בין התפתחות המשיכה לבין היכולת לממש אותה. אם התשובה היא יותר משנה-שנתיים, ההמלצה שלי היא לדחות את העניין לשלב מאוחר יותר. לפעמים כשעובר הזמן ובונים את האישיות, מבינים שמחפשים בבחורה משהו אחר ממה שחיפשנו בגיל ההתבגרות (כמובן שיש מקרים רבים שזה לא כך.) מקווה שהצלחתי לענות על שאלתך. אריאל (המשיב אינו רב)
שאלה: צניעות: :) אני בת 15 בערך,יש לי שאלה שמפריעה לי כבר כמה זמן בקשר לצניעות. אני באמת מבינה שזה דבר חשוב מאוד שצריך לשמור אבל מה שמפריע לי שלפעמים נראה לי שאפשר קצת ממש קצת פחות.השאלה שלי היא למה נגיד חשוב שהשרוול יכסה את המרפק ולו איזה 2 סנטימטרים מעל או חצאית שהיא 2 סנטימטר גג מעל הברך וכו כאילו לפעמים זה הבדל נורא קטן בסנטימטרים והבדל גדול במראה(אני מקווה שכתבתי את זה מובן כי קצת הסתבכת)
תשובה: את צודקת בדבריך כי לא 2 ס"מ לכאן או לכאן הם העניין המהותי בהלכות צניעות. ואכן, ההתעסקות המרובה בהלכות צניעות ובהגדרה המדוייקת שלהן הרבה פעמים חוטא למטרה העקרונית של דינים אלו. הצניעות היא ערך מרכזי בו אנו מסרבים להיכנע לתרבות ההחצנה הסובבת אותנו. שאלי את עצמך, מדוע כה יפה בעיניך דווקא לחשוף את הסנטימטר הנוסף? זאת ועוד, הצניעות איננה תלויה בהכרח באורך הבגדים, יש שלובשות בגדים כהלכה ועדיין אינן צנועות וכן להיפך. בקצרה, הצניעות לא באה רק להרחיק את האדם מהעבירה אלא ליצור מהלך מהותי של יחס נכון לגוף, לחיים ולקדושה. לשאלתך, יש פוסקים שמתירים ללכת עם שרוולים מעל למרפק. לגבי החצאית אני לא מכיר מי שמתיר. אך לטעמי, הדיון כלל איננו סביב השאלה האם מותר לך להוריד את 2 הס"מ הללו כיוון שגם אם נגיד שמותר, תגיע שאלה חדשה שתבקש להוריד עוד ס"מ. ההלכה קבעה גבול מסוים שמבטא את הרצון שלנו להיות צנועים, דיון על סנטימטר לכאן או לכאן אמנם לא פורץ הכל אך הוא מחמיץ את העיקר. המצב התקין הוא שלא פוסק ההלכה יצטרך לדון בשאלות של סנטימטרים ולא שואלי השאלות. המצב כיום איננו תקין. בעיקרו של דבר עלינו להתלבש בצניעות במישור העמוק, הנפשי והרוחני. כשנהיה צנועים בנפשנו פנימה נראה כי שאלות של גבולות הלכתיים דקדקניים אינן נצרכות. אביאל
שאלה: הונאת כשרות: ישנו מרכז לוגיסטי שנקרא מרלוג יזרעאל ששיך לאירגון הקניות של משקיי עמק יזרעאל המקום משמש להפצת מזון קפוא (חומרי גלם) המקום נמצא מול קיבוץ מזרע בחצר קירור שחק, המקום מספק בין היתר סחורה לקיבוצים הדתיים, בעבר שיווק המקום עופות, דגים. חזירים ועוד סחורה של חברות מזרע וטיב טעם וסחורה לא כשרה אחרת. הסחורה היתה מאופסנת באותו חדר קירור ואף מובלת באותה משאית עם הסחורה הכשרה כיום המקום ממשיך לעבוד עם אותם בעלים ומפיץ סחורה (יש לציין שהמקום כיום אינו משווק עופות דגים חזירים לא כשרים )אך ממשיך לשווק בין היתר ברוקלי וכרובית קפואים לא כשרים ללא תגיות. סחורה זאת מגיעה ללקוחות כשרים נב במרכז הפצה זה אין משגיח כשרות בפסח המקום הפיץ שנצלים שלא כשרים לפסח ברכב של המשווק של החברה מדוע במקום כזה אין משגיח כשרות ומדוע מאפשרים לספק כזה להמשיך לספק סחורה
תשובה: וברכת ד  מכתב זה יש להפנות לרבנות או מועצה דתית שנמצאת באותו המקום היא צריכה לטפל בשאלות אלו (אינני יודע היכן המקום). שבת בברכת התורה והארץ יהודה הלוי עמיחי
שאלה: בתי מלון: כיון שיתכן שאתארח שם חשוב לי מאד לדעת מדוע מלון פרימה בירושלים באזור המלונות בכניסה לעיר אינו שייך לכשרות מהדרין של הרבנות אלא לכשרות רגילה בלבד
תשובה: באופן כללי איננו ממליצים לאכול במקום עם תעודת כשרות רגילה אלא לאחר בירור מעמיק עם המשגיח.
שאלה: עשה לך רב: הייתי רוצה לשאול את הרב שאלה בנוגע ל"עשה לך רב". מצאתי רב שהייתי רוצה ללכת לפיו בענייני הלכה ופיתוח האמונה והאישיות. אני קצת מבולבלת בנוגע לנושא הזה ולא יודעת איך בפועל הרב אמור להשפיע על חיי, ואיך עניין עשה לך רב מתנהל בחיי היומיום, בענייני הלכה ואמונה ובכלל. רציתי לבקש אם תוכל לתת לי תמונה כללית על עשה לך רב וקנה לך חבר לפי הנקודות הבאות: 1. איך צריך לפנות לרב בבקשה שיהיה הרב שלי? 2. מה אמור להיות הקשר ביני ובין הרב? איך הרב משמש כמרומם אישיות בהלכה ואמונה? 3. מהם גדרי הצניעות עם רב? (מבחינת שיחה, שיתוף בפרטים אישיים וכו) מעריכה מאוד ו
תשובה: הנושא הזה פתוח לאפשרויות רבות - לפי אופיו של הרב ולפי אופיו של התלמיד. אין הכרח שהרב ידע שהוא  הרב שלך. את יכולה לעקוב אחרי ההדרכות שהוא מפרסם בכל דרך (לבוא לשעורים שלו, לעיין בספרים, מאמרים, תשובות וכד ). עם זאת את יכולה לפנות אליו באופן ישיר בטלפון או לבקש פגישה אתו. הקשר האישי תלוי בסגנון ובצורך שלך. אפשר לקרוא ספרים או לשמוע שעורים (שעורים בפועל או דרך התקשורת.) אפשר גם לבקש פגישה אישית ולהתיעץ בנושאים חשובים (צריך לכבד את זמנו של הרב ולא לצפות שהוא יקדיש רק לך שעות רבות בכל שבוע). גדרי הצניעות הם בין אנשים רציניים שכל כוונתם לשם שמים. (כמו שבטיפול אצל רופא או פסיכולוג משתפים גם בדברים קשים ועושים זאת כדי לקבל הדרכה ועזרה - כך גם עם הרב) גם אם יש משהו שלא מקובל לשתף בו כל אחד - אבל השיתוף של הרב יאפשר לו לסייע לך בענין - צריך לשתף אותו. בהצלחה!
שאלה: תפילה: 1.מותר באמצע תפילה להחליף כיפות? 2.מותר באמצע תפילה לברך על אוכל, לדוג אני יכול באמצע תפילת שחרית לברך על שתייה ואז להמשיך להתפלל?
תשובה: 1.מותר להחליף כיפה באמצע התפילה. 2. למה אתה קורא "אמצע התפילה"? אני מניח שאתה מתכוין להפסקות שבין קטעים שונים מהם מורכבת ה"תפילה" במובנה הרחב (שהרי בלשון ח, במילה "תפילה" הכוונה לתפילת עמידה ("שמונה עשרה") ובכן, הפסקה בדיבור, וכמובן בכלל זה גם ברכה על מזון) איננה מותרת במהלך "פסוקי דזמרה" (מ"ברוך שאמר" ועד סוף "ישתבח", שתי ברכות אלה והנאמר ביניהן נחשבים לברכה אחת) ובעצם- עד אחרי תפילת עמידה. אבל בין ברכות השחר לפסוקי דזמרה, ואחרי תפילת עמידה- אין איסור לברך.
שאלה: תענית 40 יום: מותר להתענות 40 יום בספירת העומר?
תשובה: בס ד מותר להתענות במהלך ספירת העומר. הרב אביע ד סנדרס
שאלה: תענית 40 יום: תענית 40 יום זה כולל גם מים?
תשובה: בס ד כן. אך כמובן שאפשר לאכול אחרי שקיעה. באופן עקרוני עדיף לא לצום כל כך הרבה זמן ולפדות צומות בצדקה. הרב אביע ד סנדרס
שאלה: בחירת שם לתינוקת: אימי נפטרה לפני שנה וחצי ממחלת הסרטן, המוות נוצר כתוצאה מרשלנות רפואית, אימי הייתה אישה בעלת שמחת חיים ואושר וצעירה בת 47., המחלה שכנה בגופה מספר מועט של חודשים (שלוש חודשים במספר). לאימי קראו תמר, בעזרת ה לביתי אני רוצה לקרוא תמראל ורציתי לשאול האם השם מתאים וכדאי. האם מותר לקרוא לילד בשם של אדם שנפטר, חשוב לי לציין כי המוות כתוצאה מרשלנות רפואית. אמח לקבל את עצתכם החשובה לי.
תשובה: מותר ורצוי לקראו לילד על שם נפטר יש בכך המשכיות יפה. על פי הקבלה ישנם שמות שאינם ראויים- אני בנושא הולך על פי ההדרכה שקבלתי מרבותי שאומרת שאין כל בעיה לתת כל שם ליל או לילדה מלבד שאין זה שם של דמות רעה בתנ"ך או בהיסטוריה או שם שאינו עברי. על כן אין אני רואה בכך בעיה. הרב אביע"ד סנדרס
שאלה: תפילה על זיווג שהגיע: במשך כשנתיים נהגתי כל יום להתפלל על זיווג ותמיד היה לי ברור שאעשה כך עד שאתחתן. ב"ה זכיתי להתארס ונראה לי מוזר להמשיך להתפלל על זיווג כשב"ה מצאתי את הזיווג שלי. מצד שני אם נהגתי להתפלל כל יום אולי זה קיבל תוקף של נדר וגם אין הרי תוקף הלכתי לאירוסין שעושים בימנו, האירוסין למיטב הבנתי נעשים כבר תחת החופה. אם כך, אני לא יודעת מה עלי לעשות. מראש ובשורות טובות!
תשובה: לא חשבת על כך כנדר לחייך אלא כהנהגה טובה עד השידוך והאירוסין (לא אלה ההלכתיים), ולכן אין חובת התרת נדרים. ראוי להמשיך להתפלל על זיווגך, שימשיך להיות עם מידות טובות ויראת השם טהורה. מזל טוב
שאלה: השבת אבידה: בשעות הערב דפק אדם על דלת ביתי, לא פתחתי את הדלת מיד. כשפתחתי אותה הייתה בפתח שקית עם כמות די גדולה של פירות. שאלתי את השכנים, לא שייך להם. תליתי שלטים רק בבניינים הקרובים אלי. אני מעריכה ששווי השקית לפחות 20 ש"ח. מה הדין מבחינת השבת אבידה?
תשובה: הדין הוא שצריך לעשות השתדלות להשיב אבידה, אך על המוכר לשלם למוצא את ערך השתדלותו. כיוון שמדובר בערך נמוך, נראה שההשתדלות שעשית (בירור אצל השכנים ותליית פתקים באיזור) היא סבירה, כיוון שהשתדלות נוספת תעלה מן הסתם על ערך הפירות (בהנחה שערך הפירות הוא פחות מערך סכר מינימום לשעה), ולכן אין חיוב לעשות אותה, כיוון שאז לא ישאר מה להשיב למאבד לאחר ת הוצאות ההשתדלות באבידה. כיוון שבינתיים בפירות עלולים להרקיב - אפשר להעריך את שויים ולאכול אותם. אם בעתיד ימצא המאבד - יש לתת לו את ערך הפירות.